open-index/open-wikipedia-markdown huggingface dataset:
Redningsbåt

En **redningsbåt** er en båt som kan brukes til evakuering av skip eller til redningsoppdrag fra landstasjoner og ved installasjoner til havs. En større, havgående redningsbåt kalles gjerne redningsskøyte, mens mindre redningsfarkoster kalles redningsflåte.

Et skip kan ha flere typer redningsbåt ombord, blant annet regnes livbåt, MOB-båt og lettbåt som redningsbåter. Ombord på havseilere og større lystbåter er ofte en gummibåt redningsbåt. Den nyeste typen redningsbåt kalles DC-båt.

Redningsbåter var opprinnelig robåter stasjonert ved redningsstasjoner på land.

I Norge ble det første vedtaket om slike redningsstasjoner gjort av Stortinget i 1854. Stasjonene da organisert under Fyrvesenet. Landstasjonene hadde forskjellige redningsbåter, fra robåter med opptil 12 årer (og 12 roere) til små prammer brukt til sokning. Redningsbåtene ble bemannet av frivillige, på samme måte som redningsbåtene til det norske Redningsselskapets sjøredningskorps i dag. 

## Ulike redningsbåter

### DC-båt
DC, *DC-båt* eller *Daughter Craft* er en type redningsbåt som er utviklet på grunnlag av erfaringer fra havarier bl. a. i Nordsjøen. En DC er stasjonert på standbybåter og beredskapsbåter og sjøsettes fra en slipp i hekken på moderskipet ved hjelp av en wire som utløses når avstanden er tilstrekkelig. Båten kan så søke og hente opp folk som ligger i havet og kjøre relativt hurtig inn på slippen, fanges opp av en wire og dras inn i båten. De reddede kan settes av raskt, før båten sjøsettes for nye søk.

Mens bruk av heis for å ta opp skadde fra en redningsbåt til et moderfartøy er tidkrevende, (5-10 min pr person i hardt vær) tar en DC dem direkte ombord i moderskipet på et minimum av tid. Tidsbesparelsen øker muligheten for overlevelse og vellykkede redningsoperasjoner.
Calais

**Calais** er en havneby og kommune i departementet Pas-de-Calais i regionen Hauts-de-France ved den Den engelske kanal nord i Frankrike.

Calais er den byen i Frankrike som ligger nærmest England, da avstanden over til Dover er bare 34&nbsp;km. her. Byen har tidligere tilhørt engelskmennene, da den ble erobret av Kong Edvard III av England i 1347, etter en beleiring som hadde vart i hele 11 måneder. Calais var engelsk helt frem til 1558, da franskmennene erobret byen tilbake.

Byen ble sterkt ødelagt i løpet av annen verdenskrig, og bare den eldste delen av byen er restaurert. En større tysk bunker er nå krigsmuseum. Fra havnen kan en lett se over til klippeveggen ved Dover.

Calais er nå et knutepunkt for flere av kanalferjene, den var også havn for Hovercraft (luftpute)-fartøyene som sluttet å gå i 2000, mellom England og Frankrike foruten å være i enden av tunnelen under Den engelske kanal, (som franskmennene kaller *la Manche*(ermet)).

Der er flere museer og historiske minner i byen. På bildet av rådhuset kan en i forgrunnen se en berømt skulpturgruppe av Auguste Rodin *Les six citoyens* etter en historisk hendelse. Replikker av enkelte personer i gruppen finnes bl. a. i Norge. 

## Befolkningsutvikling
***Antall innbyggere i kommunen Calais***

## Se også
*Kommuner i departementet Pas-de-Calais

## Referanser


## Eksterne lenker
*
Sarah Knauss

**Sarah Knauss** (født **Sarah DeReemer Clark** den 24. september 1880 i Hollywood i Luzerne County i Pennsylvania i USA, død den 30. desember 1999 i Allentown i Pennsylvania) regnes som en av verdens lengstlevende personer i historien med sine 119 år.
## Liv og virke
Hun ble født i gruvebyen Hollywood (som ikke eksisterer lenger) i delstaten Pennsylvania, som datter av Walter Clark (født 1849) og Amelia Kreisher (1857–1926?). Moren var datter av tyske innvandrere. Familien flyttet senere til South Bethlehem i Pennsylvania. Hun var det tredje barnet i en søskenflokk på syv, men tre av hennes brødre døde før de ble voksne.

Hun giftet seg med politikeren Abraham Lincoln Knauss i 1901. Han hadde en ledende rolle i det republikanske parti i Lehigh County i hennes hjemstat. Før bryllupet var hun forsikringsmegler, så trappet hun ned og etter at datteren Kathryn ble født i 1903 ble hun husmor på heltid.

Da Marie-Louise Meilleur døde i april 1998, ble den 117-årige Sarah Knauss verdens eldste person. Hun opplevde å se barnebarnet fylle 75 år og ble tipptippoldemor i 1995. 

Datteren, Kathryn Sullivan, døde  21. januar 2005, 101 år gammel.
## Referanser
Helvete (andre betydninger)

**Helvete** kan, i tillegg til den opprinnelige religiøse betydningen Helvete også være
* Helvete (Oppland), et gjel i Oppland fylke
* Helvete (Trenyken), ei hule med spor av bronsealdermalerier på øya Trenyken i Røst kommune, Nordland
* Helvete (platebutikk), en nå nedlagt platebutikk i Oslo
* Helvete magazine, et internasjonalt musikkmagasin
* Helvetet (øygruppe), ei øygruppe i Frøya kommune

## Se også
* Hel
Gdynia

**Gdynia** (tysk *Gdingen* (fram til 1939 og etter 1945), *Gotenhafen* (1939–1945), kasjubisk *Gdiniô*) er en by i det pommerske voivodskap i Polen og en viktig sjøhavn ved Gdańskbukten på sørkysten av Østersjøen. Gdynia er del av en konurbasjon med byene Sopot og Gdańsk, som til sammen danner storbyområdet Trippelbyen med en befolkning på over en million mennesker. 

Gdynia fikk byrettigheter i 1926, og er en av Polens yngste byer. Den har status som distriktsnivåby.

## Historie

Navnet *Gdynia* brukes for første gang i 1253 om en kasjubisk fiskeby. I 1789 fantes 21 hus i landsbyen. Som del av Pommern var den en polsk provins fra cirka 990-1308. I 1309–1310 ble den erobret av Den tyske orden (1309-1454/66), men ble så del av Kongedømmet Polen (1466–1772). Under Polens første deling i 1772 ble den annektert av Kongelige Preussen (1772-1870), og ble senere som del av Preussen del av Det tyske keiserrike (1870–1920). I 1870 hadde landsbyen Gdingen 1 200 innbyggere. 

Etter Versaillestraktaten 1919 ble Gdynia sammen med andre deler av det tidligere Vest-Pommern en del av den nye Republikken Polen. I 1921 startet konstruksjonen av en sjøhavn i Gdynia, som ble utviklet til den viktigste havnen i Den polske korridor. Byen ble bygd senere enn sjøhavnen, og fikk byrettigheter i 1926. Gdynia begynte å vokse kraftig etter 1928 med en befolkning på 120 000 i 1939.

Byen og sjøhavnen ble erobret og annektert av Tyskland i september 1939 og gitt navnet *Gotenhafen*. 50 000 polske innbyggere ble fordrevet til Generalguvernementet og eiendommene deres konfiskert og gitt til tyske nybyggere. Sjøhavnen ble i stor grad ødelagt da tyske tropper trakk seg tilbake i 1945 (90 % av bygningene ble ødelagt). I byen ble også den tyske konsentrasjonsleiren *Gotenhafen* bygd, en underleir av *Stutthof*. I 1945 ble byen erobret av sovjetere og innlemmet i det polske Gdańsk-voivodskapet.

## Vennskapsbyer
Aalborg, Baranavitsjy, Brooklyn, Kaliningrad, Karlskrona, Kiel, Klaipėda, Kotka, Kristiansand, Kunda, Liepāja, Plymouth, Seattle

## Referanser


## Eksterne lenker
*
Prosopagnosi

**Prosopagnosia** (gresk: *prosopon* = «ansikt», *agnosia* = «kjenner ikke») er en spesifikk form for agnosi karakterisert av manglende evne til å gjenkjenne ansikter. De som lider av prosopagnosia *ser* ansikt, men husker dem ikke. Det finnes forskjellige grader av lidelsen, man deler dem ofte inn i tre grupper. Den største gruppen er prosopagnosikere som lider av lett ansiktsblindhet, dvs. at de har vanskelig for å huske "nye" ansikter og ofte har problemer med å kjenne igjen folk som de bare har møtt noen få ganger. Gruppe nr. 2 kjenner som regel igjen sin egen familie, nære venner, naboer og andre personer som de treffer hver dag, men har vanskeligere med å kjenne igjen nye kolleger, slektninger de ikke treffer så ofte, eller nye kontakter. Den mest uvanlige formen for ansiktsblindhet er alvorlig ansiktsblindhet. De kjenner ikke igjen sin egen familie, sine venner eller andre personer rundt seg. I veldig alvorlige tilfeller kjenner personen ikke igjen sitt eget ansikt i speilet eller på et fotografi. og heller ikke sine egne familiemedlemmer. Dette gjelder imidlertid bare ansikter; andre ting gjenkjennes på normalt vis.

Ansiktsgjenkjenning skjer i en spesialisert funksjonell struktur i tinninglappen som kalles *[[gyrus fusiformis]]*. Vanlige friske personer klarer med letthet å skille over ti tusen forskjellige ansikter. Når prosopagnosi opptrer ved ervervet skade, skyldes det oftest bilateral skade i gyrus fusiformis. Prosopagnosi kan også være medfødt og er sannsynligvis også arvelig. 

Bauer (1984) har vist at det er viktig å skille mellom åpen og skjult ansiktsgjenkjenning. Et friskt individ har begge deler. Den åpne (eller ikke-skjulte) gjenkjenningen er ledsaget av bevisst oppfattelse av hvem ansiktet tilhører. Den skjulte gjenkjenningen er ledsaget av den emosjonelle aktiveringen av å gjenkjenne et ansikt (for eksempel mors, kjærestens, eller en kollegas ansikt etc.).

Det er den åpne gjenkjenningen som er skadet hos prosopagnosikere (som har sitt opphav i gyrus fysiformis). Bauer ref. i Braisby & Gellatly, (2005) viste gjennom eksperimenter at prosopagnosikere likevel har en intakt emosjonell gjenkjennelse av ansikter, men denne prosessen er altså skjult, og da ubevisst. 

Capgras syndrom er en annen lidelse som kan sees på som «speilbildet» til prosopagnosia, hvor skjult gjenkjenning ikke fungerer, og åpen gjenkjenning fungerer. Det vil si at de gjenkjenner for eksempel venner, men får ikke en følelsesmessig reaksjon med gjenkjenningen. Dette blir ofte tolket som at vennene eller andre som gjenkjennes ikke er ekte, at de har blitt byttet ut med en bedrager eller romvesen.

Prosopagnosikere gjenkjenner vanligvis personer på klesstil, høyde, hår og stemme. Spesielt stemme er mye brukt som en kilde til å gjenkjenne sine venner og andre i sitt sosiale nettverk.

## Litteratur
*Braisby, N. & Gellatly, A. (2005): *Cognitive Psychology*. Oxford: Oxford University Press.
*Carlson, N. R., Martin, G. N. & Buskist, W. (2004): *Psychology*. Massachusetts: Pearson Education Limited.
*Görel Kristina Näslund, (2006): *Vem var det där? En bok om ansiktsblindhet*
Middelhøytysk

**Middelhøytysk** eller **mellomhøytysk** (ty. *Mittelhochdeutsch*, Mhd.) betegner det høytyske språket mellom 1050 og 1350. Dets forgjenger kalles gammelhøytysk (ca. 750–1050), og for perioden 1350–1650 taler man om tidlig nyhøytysk. Middelhøytysk er fremfor alt overlevert som litteraturspråk, men også som hverdagsspråk er det gjennom litteraturen godt dokumentert. Til de mest kjente middelhøytyske diktverker hører *[[Nibelungenlied]]*, Wolfram von Eschenbachs *[[Parzifal]]*, Gottfried av Strassburgs *[[Tristan og Isolde]]*, Walther von der Vogelweides dikt samt tallrike minnesanger.

## Se også
*Germanske språk
*Innføring i middelhøytysk grammatikk med målet å selv kunne lese Nibelungenlied i originalversjon finnes på Wikibooks

## Eksterne lenker
* www.mwv.uni-trier.de
* texte.mediaevum.de/index.htm  -- middelalderlitteratur på internett
Orienteringslaget Trollelg

**Orienteringslaget Trollelg** (stiftet 1957) driver med orientering, tur-orientering og ski-orientering. Laget holder til på Heimdal sør for Trondheim, og vedlikeholder en rekke kart i kommunene Trondheim, Klæbu, Melhus og Skaun.

Klubben har hatt flere norgesmestre og landslagsløpere, heriblant Andreas Sølberg, Trond Einar Moen Pedersli, Kjellrun Sporild, Ruth Schmid, Per Einar Pedersli, Kristian Stensrud og Jon Arne Klemetsaune. Samt verdensmestere i veteranklassen: Olav Svaan og Paul Forseth.

### Arrangement
* 2010 - OL Trollelg var med på å arrangere VM i Trondheim
* 2007 - OL Trollelg arrangerte NM Ultralang i Trondheim

## Eksterne lenker
* OL Trollelgs nettside
Max Weinreich

**Max Weinreich** (russisk: Мейер Лазаревич Вайнрайх, Meyer Lazarevich Vaynraykh; født 1893/94 i Goldingen i guvernementet Kurland i den latviske del av det russiske keiserdømmet, død 1969 i New York) var en jiddischspråklig lingvist.

Etter studier i St. Petersburg, Berlin og Marburg ble han i 1925 en av grunnleggerne av  Jiddisk vitenskapelig institutt (*Yidisher visnshaftlekher institut*, YIVO) i Litauens hovedstad Vilnius. Han ledet instituttet der fram til 1939, da han flyttet det til New York City, og førte det videre under navnet *YIVO Institute for Jewish Research*.

I New York var Weinreich også professor i litteraturhistorie ved City College.

Max Weinreich er kjent som kilden for den meget siterte aforismen «et språk er en dialekt med en armé og en flåte» („אַ שפראַך איז אַ דיאַלעקט מיט אַן אַרמײ און פֿלאָט“,  «*A schprakh iz a diyalekt mit an armey un flot*»). Selv tilla han den en av tilhørerne under en forelesning.

## Referanser


## Eksterne lenker
* "a shprakh iz a dialekt mit an armey un flot" – Sitatet.
* YIVO
Alfred Vail

**Alfred Vail** (født 25. september 1807, død 18. januar 1859) var en amerikansk maskinist og oppfinner. Han var partner med Samuel F. B. Morse under utviklingen av telegrafen. Etter at Morse hadde demonstrert telegrafen 2. september 1837, sluttet Vail seg til ham for å perfeksjonere apparatet.

Vail er best kjent for å ha utviklet morsekoden. Det er imidlertid usannsynlig at han faktisk utviklet koden, da Vail i 1845 skrev i *The American Electro Magnetic Telegraph* at «alfabetet som bestod av punkter, streker og mellomrom ble utviklet av professor Morse».

## Referanser


## Litteratur
*
Andoverkanalen

**Andoverkanalen** er en nedlagt kanal i Hampshire, England. Den er ca. 35 km lang, fra Andover til Redbridge via Stockbridge og Romsey. Fallhøyden er ca. 54,5 m, og det er 24 sluser. 

Kanalen ble fullført i 1794, og hadde da kostet 48&nbsp;000&nbsp;pund. Det var ikke nok trafikk på den til å skape et overskudd, og i 1859 ble den nedlagt og solgt.
Zuid-Holland

**Zuid-Holland** (norsk: Sør-Holland) er en provins i Nederland. Hovedstaden heter Haag.

## Kommuner

# Alblasserdam
# Albrandswaard
# Alphen aan den Rijn
# Barendrecht
# Binnenmaas
# Bodegraven-Reeuwijk
# Brielle
# Capelle aan den IJssel
# Cromstrijen
# Delft
# Dordrecht
# Giessenlanden
# Goeree-Overflakkee
# Gorinchem
# Gouda
# Haag (Den Haag / 's-Gravenhage)
# Hardinxveld-Giessendam
# Hellevoetsluis
# Hendrik-Ido-Ambacht
# Hillegom
# Kaag en Braassem
# Katwijk
# Korendijk
# Krimpen aan den IJssel
# Krimpenerwaard
# Lansingerland
# Leerdam
# Leiden
# Leiderdorp
# Leidschendam-Voorburg
#Lisse
#Maassluis
#Midden-Delfland
#Molenwaard
#Nieuwkoop
#Nissewaard
#Noordwijk
#Noordwijkerhout
#Oegstgeest
#Oud-Beijerland
#Papendrecht
#Pijnacker-Nootdorp
#Ridderkerk
#Rijswijk
#Rotterdam
#Schiedam
#Sliedrecht
#Strijen
#Teylingen
#Vlaardingen
#Voorschoten
#Waddinxveen
#Wassenaar
#Westland
#Westvoorne
#Zederik
#Zoetermeer
#Zoeterwoude
#Zuidplas
#Zwijndrecht

## Eksterne lenker
*
Gelderland

**Gelderland** er en provins i Nederland. Hovedstaden heter Arnhem.

Andre viktige byer er Nijmegen, Apeldoorn, Ede og Zutphen. Gelderland er arealmessig den største provinsen i Nederland. Provinsen består av 3 hoveddeler:

* De Betuwe, som er kjent for fruktdyrking.
* De Veluwe, som er Nederlands største område med sammenhengende skog. En del av de Veluwe er naturreservat.
* De Achterhoek (eller: Graafschap), som i hovedsak er landbruksområde.

Gjennom Gelderland løper elven de Rijn (Rhinen), som har sidegrenene Waal og IJssel. Elven Maas utgjør grensen mot provinsen Nord-Brabant.

Byen Barneveld er kjent for å ha avlet frem hønserasen Barnevelder (hønserase).

## Kommuner

#Aalten
#Apeldoorn
#Arnhem
#Barneveld
#Berg en Dal
#Berkelland
#Beuningen
#Bronckhorst
#Brummen
#Buren
#Culemborg
#Doesburg
#Doetinchem
#Druten
#Duiven
#Ede
#Elburg
#Epe
#Ermelo
#Geldermalsen
#Harderwijk
#Hattem
#Heerde
#Heumen
#Lingewaal
#Lingewaard
#Lochem
#Maasdriel
#Montferland
#Neder-Betuwe
#Neerijnen
#Nijkerk
#Nijmegen
#Nunspeet
#Oldebroek
#Oost Gelre
#Oude IJsselstreek
#Overbetuwe
#Putten
#Renkum
#Rheden
#Rozendaal
#Scherpenzeel
#Tiel
#Voorst
#Wageningen
#West Maas en Waal
#Westervoort
#Wijchen
#Winterswijk
#Zaltbommel
#Zevenaar
#Zutphen

## Eksterne lenker
*
Alfred Freiherr von Oppenheim

**Alfred [[friherre|Freiherr]] (baron) von Oppenheim** (født 5. mai 1934 i Köln, død 5. januar 2005 i Köln) var en tysk bankier.

Oppenheim, etterkommer etter Salomon Oppenheim, som 1789 grunnla en privatbank i Köln, studerte til 1960 ved Amherst og Harvard-universitetene. I 1964 ble han personlig ansvarlig medeier av bankhuset Sal. Oppenheim jr. & Cie. KGaA, og i 1978 overtok han ledelsen av banken.

Oppenheim var også visepresident for den tyske industri- og handelskammerdagen og president for det tysk-franske handelskammer i Paris. Han grunnla Alfred-Freiherr-von-Oppenheim-Stiftung zur Förderung der Wissenschaft.

14. oktober 2004 fikk han staten Nordrhein-Westfalens fortjenstorden.

## Privat
Oppenheim bodde i Rio de Janeiro under Koreakrigen av frykt for sovjeterne. Under sine studier i USA møtte han sin kone Jeane. De giftet seg i 1962 og har tre barn. Hans hobbyer var militærhistorie, modelljernbaner og seiling.

## Referanser


## Eksterne lenker
* Nachruf im Spiegel
* Pressemitteilung
Religion i Romania

Det store flertallet av rumenerne, over 80 %, tilhører Den rumensk-ortodokse kirke. Andre retninger av kristendommen, hovedsakelig protestantismen og katolisismen, har også en del tilhengere, rundt 10 % til sammen. Det finnes også en liten muslimsk minoritet på 0,3%.

Pinsebevegelsen i Romania er i sterk fremmarsj, spesielt på landsbygda.

Romania er generelt et veldig religiøst land: cirka 92% av befolkningen tror på Gud, og 22% går i kirken en gang i uken.

## Referanser
Springfield (Illinois)

**Springfield** er hovedstaden i den amerikanske delstaten Illinois og har ca. 112&nbsp;000 innbyggere. Springfield har vært hovedstad i Illinois siden 1837 (delstatens tredje hovedstad gjennom tidene).

USAs tidligere president Abraham Lincoln startet sin politiske karriere i Springfield, og er byens mest berømte innbygger. Han bodde i byen i 24 år fra 1837 til han ble president i 1861, og ligger gravlagt her. Noen av byens største turistattraksjoner er historiske steder som kan knyttes til Lincoln.

I 1908 brøt det ut raseopptøyer i byen som endte med at minst 7 personer døde. Opptøyene førte til dannelsen av National Association for the Advancement of Colored People (NAACP).

Den 10. februar 2007 erklærte Barack Obama sitt formelle kandidatur til presidentvalget i USA 2008 i en tale fra trappen av byens tidligere capitol-bygning, samme sted som Abraham Lincoln hadde holdt en epokegjørende tale i 1858.

Kommunen eier og driver Dallman kraftverk.

## Referanser


## Eksterne lenker
* 
*
Romanias politiske system

**Romanias politiske system** er et representativt, parlamentarisk demokrati. 
## Den utøvende makt
Landets statsoverhode kalles president (rumensk: președinte) og velges for perioder på fem år av gangen (inntil 2004 var valgperioden fire år) og dessuten ved direkte valg. Presidentembetet er tillagt betydelig utøvende makt (semipresidentialisme). Presidenten utnevner regjeringssjefen, han er øverstkommanderende for de væpnede styrker, de hemmelige tjenester og leder av det øverste råd for landets forsvar.   

Statsministeren leder regjeringen. Regjeringens program må fremlegges for parlamentet som eventuelt gir dette sitt tillitsvotum.

## Den lovgivende makt
Den lovgivende makta ligger hos parlamentets to kamre, deputertkammeret med 330 medlemmer og senatet med 136 medlemmer, tilsammen 466 folkevalgte. De to kamrene velges samtidig, hvert fjerde år.

## Den dømmende makt
Det rumenske domstolssystem er bygget på Code civil des français. Den dømmende makta er uavhengig av den utøvende og den lovgivende makt. 

Romania har en egen forfatningsdomstol (*Curtea Constituțională*) parallelt til de ordinære domstoler. Høyesterett (*Înalta Curte de Casație și Justiție*) er øverste instans for de ordinære domstoler. 

## Politisk utvikling etter 1989
Rumensk politikk etter Ceauseșcu var lenge dominert av det sosialdemokratiske partiet PSD og Ion Iliescu, Romanias president i 11 år. 

Presidentvalget i 1996 ble vunnet av Emil Constantinescu fra CDR. Etter parlamentsvalget i 2000 kom PSD tilbake til makten, og Iliescu tilbake som president, etter å beseiret Corneliu Vadim Tudor i andre valgrunde.

Romania ble medlem av NATO i 2004. Ved parlamentsvalget i november 2004 ble PSD nok en gang største parti. Presidentvalget samme år ble imidlertid vunnet av Traian Băsescu fra sentrum-høyrepartiet Partidul Democrat-Liberal. Han var  borgermester i hovedstaden București og en populær leder av opposisjonen. Băsescus motpart under valget var daværende statsminister Adrian Năstase.

Landet ble i 2007 medlem av EU. Valg til parlamentet ble avholdt i 2008 og sosialdemokratene vant med et knapt flertall. Presidentvalget i 2009 ble vunnet av Traian Băsescu, mens presidentvalget  2014 ble vunnet av Klaus Iohannis.

## Referanser


## Litteratur
* Kapittel 20 *Romania* av Einar Berntzen i Bakke, Berntzen, Heidar *Politikk i Europa Partier, regjeringsmakt, styreform* Universitetsforlaget ISBN 9788215022208
Sealand

**Fyrstedømmet Sealand** (engelsk: *Principality of Sealand*) er en mikronasjon uten internasjonal anerkjennelse sørøst i Nordsjøen. Sealands selverklærte fyrste Paddy Roy Bates hevder herredømme over plattformen HM Fort Roughs omkring ti kilometer utenfor kysten av Suffolk i England. Plattformen er en tidligere forsvarsinstallasjon fra den annen verdenskrig.

Paddy Roy Bates og hans familie og samarbeidspartnere hevder at plattformen og det omliggende farvannet utgjør en egen stat. Andre innvender at Sealand neppe oppfyller folkerettens krav om fast land og befolkning av en viss størrelse. Rettsavgjørelser i Storbritannia og Tyskland har fastslått at Sealand ikke kan regnes som en stat. Bates hevder at Sealand *de facto* er anerkjent som selvstendig stat både av Tyskland, ettersom de har sendt en diplomat til mikronasjonen, og av Storbritannia, ettersom engelsk rett har fastslått at britiske myndigheter ikke har myndighet over Sealand, men ingen av disse handlingene utgjør *de jure* anerkjennelse i henhold til både Tyskland og Storbritannia. 

Den 23. juni 2006 brant store deler av plattformen ned etter en eksplosjon i en generator. Et omfattende renoveringsprosjekt ble deretter igangsatt.

Sealand var i 2007 til salgs. Det svenske piratnettstedet The Pirate Bay vurderte å kjøpe Sealand ettersom de dermed håpet å kunne opprette egne lover om opphavsrett, eller stille seg utenfor nasjonale lover om de samme. Salget ble ikke gjennomført, da partene ikke kom til enighet om pris. I 2009 hevdet en tysker som kaller seg selv *Kong Marduk I* at Sealand var en del av hans *Kongedømmet Marduk*. 

Roy Bates døde av Alzheimers sykdom 9. oktober 2012; sønnen Michael arvet rollen som fyrste over Sealand. Michael Bates bor i England.

## Økonomi
Sealands utsteder egne mynter («sjølandsk dollar») og frimerker. Som inntektskilde selger Sealand også adelstitler, blant andre *Baron*/*Baroness*.


Fil:Sealand Coins Flag.jpg|Sjølandske mynter.
Fil:Sealand Explorers.jpg|Sjølandske frimerker.
Fil:Lord2.jpg|Adelspatent.


## Referanser


## Eksterne lenker
* 
* Website of Rebel Sealand Government
* National Anthem
Overijssel

**Overĳssel** er en provins i Nederland. Hovedstaden heter Zwolle. Største by er Enschede. Provinsen er oppdelt i tre uoffisielle regioner: Kop van Overijssel, Salland og Twente.

## Kommuner
Overĳssel er i dag (2005) inndelt i 25 kommuner etter at *Deventer* og *Bathmen* ble slått sammen i Deventer kommune. De nåværende kommunene er:

#Almelo
#Borne
#Dalfsen
#Dinkelland
#Deventer
#Enschede
#Haaksbergen
#Hardenberg
#Hellendoorn
#Hengelo
#Hof van Twente
#Kampen
#Losser
#Oldenzaal
#Olst-Wijhe
#Ommen
#Raalte
#Rijssen-Holten
#Staphorst
#Steenwijkerland
#Tubbergen
#Twenterand
#Wierden
#Zwartewaterland
#Zwolle

## Eksterne lenker
*
Drenthe

Drenthe er provins i Nederland. Provinsen grenser mot Tyskland, og har den laveste folketettheten av alle provinsene i hele Nederland. 

## Kommuner

## Eksterne lenker
*
Groningen (provins)

**Groningen** er en provins i Nederland. Hovedstaden heter Groningen.

## Kommuner

#Appingedam
#Bedum
#De Marne
#Delfzijl
#Eemsmond
#Groningen
#Grootegast
#Haren
#Leek
#Loppersum
#Marum
#Midden-Groningen
#Oldambt
#Pekela
#Stadskanaal
#Ten Boer
#Veendam
#Westerwolde
#Winsum
#Zuidhorn

## Eksterne lenker
*
Basingstokekanalen

**Basingstokekanalen** er en kunstig kanal i Storbritannia. Den knytter Basingstoke til elven Wey ved Weybridge, og går via Odiham, Fleet, Aldershot, Mytchett, Brookwood og Woking. Dermed kunne man frakte varer vannveien fra London til Basingstoke over Themsen, Wey og denne kanalen.

## Beskrivelse
Kanalen ble unnfanget som en måte å stimulere landbruksutviklingen i Hampshire. Som en følge av et parlamentarisk vedtak i 1778, men grunnet problemer med å skaffe nødvendige økonomiske midler kom ikke konstruksjonen i gang før ti år senere, i oktober 1788 og den ble fullført den 4. september 1794. Ingeniør John Smeaton og hans assistant William Jessop arbeidet på kanalen sammen med Benjamin Henry Latrobe. Det som først og fremst ble fraktet på kanalen var tømmer fra Basingstoke.

Jernbanelinjen London and South Western Railway, anlagt i viktoriansk tid, går parallelt med kanalen i en stor del av dens lende, og var en av grunnene til at den ble nedlagt. Den vestlige delen fra North Warnborough til Basingstoke er nå ikke lenger farbar, ettersom Greywelltunnelen delvis har kollapset. Det er usikkert om tunnelen noen gang kan bli restaurert, ettersom en fredet flaggermuskoloni har tilhold der. Den østlige delen er åpen, og det finnes et informasjonssenter for kanalen i Mytchett.

## Bilder

Fil:Greywell tunnel inside.jpg|Inne i Greywell-tunnelen (østenden)
Fil:Greywell tunnel 3.jpg|østlige inngang til Greywell-tunnelen
Fil:Basingstoke canal boat.jpg|Utsyn fra løftebroen i North Warnborough
Fil:Basingstoke Canal Centre.JPG|Basingstokekanalens senter, Mytchett, Surrey
Fil:Guildford Road Bridge.JPG|Guildfords veibro, Basingstokekanalen, Frimley Green, Surrey
Fil:Basingstoke Canal - Dry dock.JPG|Tørrdokk
Fil:Basingstoke Canal - Lock.JPG|En sluse
Fil:Basingstoke Canal - Repairs.JPG|Reparasjoner i 2012


## Referanser


## Litteratur
* Denton, Tim (2009): *Wartime Defences on the Basingstoke Canal*, Pillbox Study Group.
* Jebens, Dieter (2004): *Guide to the Basingstoke Canal*, Basingstoke Canal Authority and the Surrey and Hampshire Canal Society, 2. utg.
* Jebens, Dieter; Cansdale, Roger (2007): *Basingstoke Canal*, Tempus, ISBN 978-0-7524-3103-1.

## Eksterne lenker
* 
* The Basingstoke Canal Authority 
* Surrey and Hampshire Canal Society
* The River Wey and Wey Navigations Community Site, et ikkekommersielt nettsted med de gamle navigeringsveiene på elven Wey, og en seksjon om Basingstokekanalen
Petoro

**Petoro** er et norsk statlig aksjeselskap som ble stiftet 9. mai 2001 for å ivareta statens forretningsmessige interesser i petroleumsvirksomheten på norsk sokkel, hvor staten eier en tredjedel av olje- og gassreservene.  

Hovedoppgaven er å sikre størst mulig verdiskaping fra statens andeler. Mandatet omfatter forvaltning av statens deltakerandeler, overvåking av Equinors avsetning av petroleum, samt økonomistyring og regnskapsføring. 

## Referanser




## Eksterne lenker
* 
*
Noord-Brabant

**Noord-Brabant** (nor. *Nord-Brabant*) er en provins i Nederland. Hovedstaden heter 's-Hertogenbosch (Den Bosch). Noord-Brabant grenser til Belgia.

## Kommuner
Noord-Brabant er i dag (2017) inndelt i 64 kommuner. Tidligere har det vært flere, men etter en rekke kommunesammenslåinger i 1990-'99 har antallet sunket sterkt. De nåværende kommunene er:

#Aalburg
#Alphen-Chaam
#Asten
#Baarle-Nassau
#Bergeijk
#Bergen op Zoom
#Bernheze
#Best
#Bladel
#Boekel
#Boxmeer
#Boxtel
#Breda
#Cranendonck
#Cuijk
#Deurne
#Dongen
#Drimmelen
#Eersel
#Eindhoven
#Etten-Leur
#Geertruidenberg
#Geldrop-Mierlo
#Gemert-Bakel
#Gilze en Rijen
#Goirle
#Grave
#Haaren
#Halderberge
#Heeze-Leende
#Helmond
#'s-Hertogenbosch / Den Bosch
#Heusden
#Hilvarenbeek
#Laarbeek
#Landerd
#Loon op Zand
#Meierijstad
#Mill en Sint Hubert
#Moerdijk
#Nuenen, Gerwen en Nederwetten
#Oirschot
#Oisterwijk
#Oosterhout
#Oss
#Reusel-De Mierden
#Roosendaal
#Rucphen
#Sint Anthonis
#Sint-Michielsgestel
#Someren
#Son en Breugel
#Steenbergen
#Tilburg
#Uden
#Valkenswaard
#Veldhoven
#Vught
#Waalre
#Waalwijk
#Werkendam
#Woensdrecht
#Woudrichem
#Zundert

## Eksterne lenker
*
Hypotenus

En **hypotenus** er en rettvinklet trekants lengste side, eller den som er på motsatt side av den rette vinkelen. Hypotenusens lengde kan bli funnet med Pythagoras' læresetning eller ved sinus/cosinus.

## Etymologi
Ordet *hypotenuse* stammer fra det latinske ordet *hypotēnūsa*, som er en romanisering av det gammelgreske ordet , hunnkjønn presens partisipp-formen av *hypoteínō*, som igjen er en sammensetning av ordene *hypó* («under») og *teínō* («jeg strekker»). Ordet ὑποτείνουσα ble brukt av Platon i Timeus 54d, samt mange andre oldtidsfortattere, som en trekants hypotenus.

En folkeetymologi sier at *tenuse* betyr «side», og dermed at *hypotenuse* betyr en støtte som en propell eller strebepilar, men dette er heller upresist.

## Beregning av hypotenusen
Vanligvis beregnes hypotenusen størrelse ved Pythagoras’ læresetning.
:\ c^2 = a^2 + b^2 \,
Hvor *a* og *b* er de respektive katetenes lengde, og *c* er hypotenusens lengde.
Med andre ord er hypotenusen lik roten av summen til den kvadrerte lengden av katetene.

Hypotenusen kan også beregnes ved hjelp av de trigonometriske funksjonene som kan brukes med en fordel dersom bare én katet og én vinkel mellom katet og hypotenus er kjent, både med cosinus-formelen 
:h = \frac{k_1}{\cos(v)}
der *h* er hypotenus, *k*1 er hosliggende katet og *v* er vinkel, og sinus-formelen
:h = \frac{k_2}{\sin(v)}
der *k*2 er motstående katet.

## Se også
* Rettvinklet trekant
* Katet
* Trigonometri

## Referanser
Utrecht (provins)

**Utrecht** er en provins i Nederland som er regnet som den aller minste av provinsene. Hovedstaden heter Utrecht.
Provinsen har beliggenhet mellom Noord-Holland og Zuid-Holland i vest, og Gelderland i øst.  

Provinsen gjennomskjæres av en rekke elver blant annet Rhinen, Lek og Vecht. Det drives en del jordbruk basert på husdyrhold, samt dyrking av grønnsaker og frukt. Industrien er særlig konsentrert i de store byene.

## Kommuner

#Amersfoort
#Baarn
#Bunnik
#Bunschoten
#De Bilt
#De Ronde Venen
#Eemnes
#Houten
#IJsselstein
#Leusden
#Lopik
#Montfoort
#Nieuwegein
#Oudewater
#Renswoude
#Rhenen
#Soest
#Stichtse Vecht
#Utrecht
#Utrechtse Heuvelrug
#Veenendaal
#Vianen
#Wijk bij Duurstede
#Woerden
#Woudenberg
#Zeist

## Eksterne lenker
*
Calder

**Calder** er en elv i West Yorkshire i England. Fra Wakefield har den kanalforbindelse til elven Aire, og inngår således i Aire og Calder-kanalen. 

Elven har gitt navn til distriktet Calderdale.

## Historie
Elven var en nøkkel for tekstilindustriens suksess i lokalområdet, og flyter gjennom et området kalt for *Yorkshire Heavy Woollen District*. Flere betydelige kverner ble bygget langs elvens bredder, spesielt ved Halifax, Huddersfield, Dewsbury og Wakefield, men også i de mindre områdene ved Hebden Bridge, Sowerby Bridge og Todmorden. Mange av disse strukturene eksisterer fortsatt som bygninger, men storproduksjon av garn og tekstiler har forlengst opphørt.

Elven er viktig som transportveg for råmaterialer og produktene fra kvernene, spesielt i tiden før utviklingen av annen infrastruktur som veger og jernbaneforbindelser til området. Flere steder er elven ikke navigerbar på grunn av demninger og grunt vann, og passasjer for båter ble gjort ved å kanaler slik at båtene kunne komme til vannvegen «Calder and Hebble Navigation». Arbeidet for å konstruere vannvegen, som fortsatt eksisterer, begynte overfor Wakefield i 1758.

En kjent bygning ved elven er kapellet Chantry Chapel ved Wakefield, som dateres fra midten av 1300-tallet.

Ved Wakefield er en rekke av tidligere kvernbygninger som i løpet av midten av 2000-tallet blitt oppusset for et havneområdeprosjekt som kombinerer boliger, kontorer, gallerier og offentlige rom.

## Litteratur
* Nettstedet Kirklees om Calder
* Informasjon om elver med bilder

## Eksterne lenker
* 
* Calder Future 
* Wakefield Waterfront Project
* Calder Catchment Flood Management Plan (PDF)
* Calder & Colne Rivers Trust
William Jessop

**William Jessop** (født 23. januar 1745, død 18. november 1814) var en britisk sivilingeniør, som særlig er kjent for sitt arbeid med kanaler, havner og jernbaner.

Han ble født i Devonport, og var sønn av en skipsbygger. Sivilingeniøren John Smeaton hadde jobbet sammen med faren på Eddystone fyrtårn, og da Jessops far døde ble han tatt i lære hos Smeaton. Han ble satt i arbeid med forskjellige kanaler i Yorkshire. Etter å ha vært i lære i noen år begynte han i økende grad å arbeide selvstendig som ingeniør.

I 1790 grunnla han sammen med en annen ingeniør, Benjamin Outram, et jernverk i Derbyshire, Butterfly Iron Works. Det produserte vogndeler i støpejern, etter Jessops design, og ble et innbringende foretak. 

Han bodde mellom 1784 og 1805 i Newark i Nottinghamshire, hvor han to ganger ble valgt til borgermester.

## Prosjekter
Blant hans viktigste prosjekter finner man:

* Calder og Hebble-kanalen (1758–70)
* Aire og Calder-kanalen
* Ure og Ripon-kanalen (1767)
* Barnsleykanalen (1792–1802)
* Grand Canal i Irland (1773–1805)
* Grand Junction-kanalen (1793-1805 – senere kalt Grand Union-kanalen)
* Cromfordkanalen, Derbyshire/Nottinghamshire
* Nottinghamkanalen (1792–1796)
* Utbedringer av elven Trent
* Granthamkanalen (1793-1797 – første engelske kanal som fikk alt vann fra reservoarer)
* Overoppsyn med Ellesmerekanalen, herunder Pontcysyllteakvedukten – (1793-1805  – Thomas Telford utførte arbeidet)
* Rochdalekanalen (1794–1798)
* Vest-Indiadokkene og Isle of Dogs-kanalen, London (1800–1802)
* Surrey Iron Railway, fra Wandsworth and Croydon (1801-1802 – kan være Storbritannias første jernbanelinje, med hestetrukne vogner)
* Den flytende havnen i  Bristol (1804–1809)
* Havneanlegg i Shoreham-by-Sea og  Littlehampton

## Referanser
Det svakeste ledd

***Det svakeste ledd*** er en norsk TV-quiz med Anne Grosvold som gikk på NRK1 i 2004. Programmet var en norsk versjon av det britiske programmet *[[The Weakest Link]]*. Spillet startet med åtte deltakere og bestod av syv runder. Etter hver runde skulle deltakerne stemme på hvem de mente var den dårligste spilleren (det svakeste ledd). I hver runde var det en tidsfrist, og programlederen stilte spørsmål til deltakerne i tur og orden. For hvert riktige svar som ble avgitt la man på et ledd i pengekjeden. Svarte man feil, gikk alle pengene i kjeden tapt, og man måtte starte på nytt med 500&nbsp;kr-spørsmålet. Hvis man sa «Spar» ble de pengene som var opptjent i den kjeden sikret, men man må samtidig starte på nytt på 500&nbsp;kr-spørsmålet. Programmet gikk på mandager.

Premieren ble sett av 912 000. Deretter falt seertallene betraktelig.

## Opphav
I den britiske originalutgaven er programlederen Anne Robinson kjent for sin mildt sagt nedlatende og bøllete holdning overfor deltakerne. Programmet ble omstridt og motstandere av programmet har påstått at programmet oppmuntrer til mobbing.

Navnet på programmet kommer i fra ordtaket «En kjede er aldri sterkere enn sitt svakeste ledd».

## Referanser


## Eksterne lenker
*Hjemmeside
Selskapsform

**Selskapsform** er en kategorisering av den rettslige statusen til et selskap. Valg av selskapsform har betydning for eiernes ansvar, krav om aksjekapital og selskapets status som juridisk person.

Det må skjelnes mellom selskapsform og virksomhetsorganisering. Et selskaps virksomhetsorganisering (eksempelvis konsern, konglomerat, morselskap, datterselskap, indre selskap, skallselskap og stråselskap) beskriver hvorledes virksomheten er strukturert, gjerne ut fra skatte- eller markedsføringshensyn, men har ikke betydning for selskapets juridiske status.

## Eksempler på selskapsformer
* Enkeltpersonforetak
* Samvirke
* Aksjeselskap
* Company Limited by Guarantee
* Eingetragene Genossenschaft
* GmbH
* KGaA
* SE-selskap

## Se også
* Selskapsformer i Italia
* Selskapsformer i Norge
Katet

**Katet** (fra gr. *kathetos*, loddlinje) er de to korte sidene i en rettvinklet trekant, og står i rett vinkel (90º) på hverandre. Den siste siden kalles for hypotenusen.

Man skiller mellom den *hosliggende* og den *motstående* kateten til en vinkel. For en vinkel i en rettvinklet trekant, som ikke er den rette vinkelen, er den *hosliggende* kateten den kateten vinkelen går ut fra, og den motstående den som går imellom de to andre vinklene. Sinusverdien til en vinkel er gitt ved forholdet mellom den motstående kateten og hypotenusen, og cosinusverdien ved forholdet mellom den hosliggende kateten og hypotenusen.

Pythagoras teorem sier at summen av lengden av hver katet kvadrert er lik kvadratet av hypotenusen.

## Eksterne lenker
*
Rondslottet

**Rondslottet** (skrivemåten Rondeslottet brukes også) er den høyeste toppen i fjellområdet Rondane. Toppunktet ligger på grensen mellom kommunene Dovre og Folldal i Innlandet fylke, og har en høyde på  meter over havet.

## Navnet
Rondanenavnet kommer av det lange, smale Rondvatnet. Rond betyr rand, stripe. Rondvatnet bar tidligere navnet Rond. Et annet eksempel er Randsfjorden (Vest-Oppland). Rondslottet fikk sitt nåværende navn i 1876, trolig gitt av en turist. I DNTs årbok 1876 skrev legestudenten Harald Graff om bestigningen av Rondslottet i 1875: «I Den Norske Turistforenings navn tager jeg dig i besiddelse og døber dig Rondslottet.»

## Trigonometrisk punkt
Toppvarden ble oppført i 1921, av kaptein K. Wold og to assistenter, som trigonometrisk punkt i 1. ordens nett. Fra 1912 ble Oppmålingens signaler bygget som firkantete steinvarder, blant annet på grunn av belysningsproblemer knyttet til runde varder. Vardene i 1. ordens nett dannet mye av selve fundamentet for oppmålingen og kartleggingen av landet vårt gjennom 200 år fra 1779. Det moderne 1. ordens nett-programmet startet i 1906, og ble avviklet i sin opprinnelige form under fullføringen av det nye Stamnettet i 1997. En systematisk kartlegging av landet krevde et koordinatsystem. En løsning var at såkalte trigonometriske punkter ble målt og koordinatbestemt før selve kartarbeidet tok til. Punktene lå gjerne på høyder og fjell med god utsikt. Hensikten var å kunne ha god sikt til de trigonometriske punktene som var nødvendig å se når vinklene skulle måles. Slik bygget de opp et nett av trekanter - derav navnet trigonometrisk punkt. 

Både fjellets primærfaktor og dets sekundærfaktor er blant de 20 største i landet.

## Tilgjengelighet
* Fra Rondvassbu (1 173 moh), over Vinjeronden (2 044 moh). Turen er beregnet til å ta rundt fem timer opp og rundt tre timer ned.
* Fra Bjørnhollia (914 moh). Turen er beregnet til å ta rundt syv timer opp og fem timer ned.

## Se også
* Liste over fjell i Skandinavia
* Liste over Norges høyeste fjell

## Fotnoter



## Referanser




## Litteratur
*
* Vegard Vigerust, *Om Rondane, namn og stader*. Årbok for Gudbrandsdalen. Dølaringen boklag, 1999,
* Statens kartverk, *Verneplan for kart og oppmåling*. Statens kartverk, mai 2011,

## Eksterne lenker
* Beskrivelse av Rondslottet på peakbook.org
Aire

**Aire** er en elv i North og West Yorkshire i England. Deler av elven er utbedret slik at den danner en kanal, og det er laget en kanalforbindelse med elven Calder. Den danner således en del av Aire og Calder-kanalen.

Elven har sitt utspring ved Aire Head, nær Malham i North Yorkshire. Den renner så gjennom Gargrave og Skipton. Etter Cononley går den inn i West Yorkshire, hvor den renner gjennom de tidligere industriområdene Keighley, Bingley, Saltaire, Shipley, Swillington og Woodlesford. Den når så Leeds, og kommer inn i North Yorkshire igjen nær Knottingley. Den nedre delen av elven danner grense mellom North Yorkshire og East Riding of Yorkshire. Elven renner så inn i Ouse ved Airmyn.

## Etymologi
Elven Aire tømmer seg i elven Ouse ved Airmyn. Siste ledd i Airmyn er angelsaksiske *myn* for «elvemunning». Det er spekulert i om navnet Aire er avledet fra brytonsk **Isara* i betydningen «sterk elv». Det er kan også vært avledet fra angelsaksiske *winwœd*, sammensatt av de angelsaksiske elementene *winnan* eller *win*, «strid, kamp» og *wæd*, «grunt vann, vadested». En tredje forklaring er at det faktisk er Went (*wynt* på angelsaksisk), eller Cock Beck (se Slaget ved Winwæd i 655). Det har ikke kommet til en klar konsensus om navnet.

## Steder langs elven
Steder langs elven inkluderer:
* Gargrave
* Skipton
* Cononley
* Keighley
* Bingley
* Saltaire
* Shipley
* Leeds
* Knottingley
* Airmyn

## Referanser


## Eksterne lenker
* 
* Nettsted dedikert forbedring av elven Aire og dens miljø
* EU Fresh Water Fish Directive
* Fact File on River Aire  (PDF)
Hardanger Musikkfest

**Hardanger Musikkfest** er en årlig musikkfestival som har vært arrangert hver pinse siden 1996.
I juni arrangerer Hardanger Musikkfest rundt 40 konserter over fem dager i Hardanger-kommunene Ullensvang, Odda, Eidfjord og Jondal (5.-10. juni 2019).

__TOC__

Festivalprogrammet består hovedsakelig av kammermusikk og folkemusikk fra Hardanger og Norge forøvrig.

Hovedbasen under Hardanger Musikkfest er i Lofthus i Ullensvang, de største konsertene finner sted i Fjordahallen i Kinsarvik og Kraftkatedralen i Tyssedal

En rekke norske og utenlandske toppmusikere spiller hvert år på Hardanger Musikkfest. Noen av de som har vært med på Hardanger Musikkfest er Oslo-Filharmonien, Bergen Filharmoniske Orkester, Kringkastingsorkestret, Lautten Compagney (Berlin) Forsvarets Musikkorps,
TrondheimSolistene, Barratt Dues kammerorkester, Ensemble Allegria, Det Norske Kammerorkester, Vertavokvartetten, Cikada Strykekvartett, Den Danske strykekvartett, Engegårdkvartetten, Grieg trio, Oslo trio, Hot Club de Norvège, Mathias Eick-trio, Tord Gustavsen-trio, The Brazz Brothers, Trio Mediæval, Nordic Voices, Music for a While, Solveig Kringlebotn, Håkan Hagegård, 
Johannes Weisser, Ann-Helen Moen, Vilde Frang, Jan Garbarek, Knut Buen, Knut Hamre, Benedicte Maurseth, Åse Teigland, Unni Løvlid, Leif Ove Andsnes, Truls Mørk, Henning Kraggerud, Jean-Yves Thibaudet, Christian Ihle Hadland, Simon Trpčeski, Håvard Gimse, Sveinung Bjelland, Ole Edvard Antonsen, Tine Thing Helseth, Svein Tindberg, Helge Jordal, Åse Kleveland, Gunilla Süssmann og Wolfgang Plagge.

## Historikk
Initiativtaker til musikkfesten var konsertmester Stig Nilsson i Oslo Filharmoniske Orkester.

### Kunsteriske ledere
* Stig Nilsson 1996-2012
* Anders Kjellberg Nilsson og Wolfgang Plagge 2012-2014
* Therese Birkelund Ulvo og Tora Augestad 2015-

### Daglige ledere
* Per Erik Kise Larsen 1996-2001
* Alf Magnus Reistad 2001-2005
* Tone Tveito Eidnes 2005-2012
* Alf Magnus Reistad 2012-

## Referanser


## Eksterne lenker
* Velkommen til Hardanger Musikkfest Nettside
Tierra del Fuego, Antártida e Islas del Atlántico Sur

**Tierra del Fuego, Antártida e Islas del Atlántico Sur** er den sørligste provinsen i Argentina og har om lag 100&nbsp;000 innbyggere. Den utgjøres av den argentinske delen av Ildlandet. I tillegg gjør argentinske myndigheter krav på Argentinsk Antarktis samt en del øyer i Sør-Atlanteren som en del av provinsen. Provinshovedstaden er Ushuaia.

## Departementer
*Ushuaia
*Río Grande
*Antártida Argentina
*Islas del Atlántico Sur

## Eksterne lenker
*
Makgatho Mandela

**Makgatho Lewanika Mandela** (født 26. juni 1950, død 6. januar 2005) var sønn av tidligere president i Sør-Afrika og Nobelprisvinner Nelson Mandela og hans første kone Evelyn Ntoko Mase. Han var advokat og enkemann med fire sønner. Makgatho døde av aids i Johannesburg.

Hans andre kone, Zondi Mandela, døde i en alder av 46 år den 13. juli 2003 av lungebetennelse.

Da Nelson Mandela annonserte årsaken til sin sønns død, sa han: «La oss vie publisitet til hiv og aids, og ikke gjemme det bort, for det er den eneste måten å få det til å se ut som om det er en vanlig sykdom».

## Se også
* Hiv
* Hiv og aids i Afrika

## Referanser


## Eksterne lenker
* «Mandelas sønn død av AIDS» Dagbladet
* – «Min sønn døde av AIDS»  TV 2 Nettavisen
Slingsbybreen

**Slingsbybreen** er en isbre i Årdal kommune i Vestland fylke. Slingsbybreen ligger øst og sørøst for Store Skagastølstind. Breen er oppkalt etter William Cecil Slingsby, som krysset denne breen under førstebestigningen av Storen i 1876. I dag er ruta over Slingsbybreen mindre brukt bl.a. fordi breen har smeltet kraftig og er vanskeligere å krysse.   

## Referanser
Stegjern

**Stegjern** (eller **krampong**) er kraftige isbrodder som spennes fast til fjellstøvler. Brukes bl.a til brevandring, isklatring etc.

## Eksterne lenker
*
Jubilee River

**Jubilee River** («Jubileumselven») er en kunstig elv som ble anlagt på slutten av 1990-årene og begynnelsen av 2000-tallet for å lede flomvann fra Themsen rundt Maidenhead, Windsor og Eton. Den er menneskeskapt, men ble laget slik at den ser ut som og oppfører seg som en naturlig elv. Den kan klassifiseres som en kanal, men regnes normalt som en elv. Den er 11,6&nbsp;km lang og gjennomsnittlig 45 meter bred.

Langs bredden gir den et gunstig miljø for en variert fauna, som man håper kan erstatte noen av de områder langs Themsen som har gått tapt på grunn av urbanisering. Selv om elven har vært vellykket i henhold til målsetningen, hevder landsbybeboere langs elven at den har ført til økte oversvømmelser.

## Referanser


## Eksterne lenker
* Diskusjoner og artikler knyttet til elven 
* Informasjon om Jubilee River og oversvømmelsen i 2003
* Informasjon om biotop langs Jubilee River 
* Det nasjonale sykkelnettverket langs Jubilee River
Skogshorn

**Skogshorn** er et fjell i Hemsedal kommune i Buskerud. Det har en høyde på  meter over havet. Den frittliggende fjelltoppen avgrenser Hemsedalsfjella mot sør, og er lett synlig fra stor avstand. Fjellsiden er svært bratt mot Hemsedal, men toppen er enkel å bestige fra øst.

Skogshorn er en av Hemsedals ikoner, som et av de mest kjente og besøkte fjelltoppene. Fjellet er også en av de mest fotograferte topper og kjent fra mange postkort.

Skogshorn er en av toppene i Hemsedal Topp 20.

Utsikten fra toppen helt til Jotunheimen og Gaustadtoppen.

## Geologi
Skogshorn består i likhet med Hallingskarvet og Reineskarvet av grunnfjell som ble skjøvet fra vest mot øst i forbindelse med den kaledonske fjellkjedefoldningen for cirka 400 millioner år siden. Fjellet består derfor av gneiser og dypbergarter av prekambrisk alder.

## Korset på toppen
Det er reist et kors øverst på Skogshorn, første gang i 1880-årene. Under andre verdenskrig ble det reist et nytt kors med innskriften «Gud signe kongen og fedrelandet» og Håkon 7.s monogram. Det ble etterhvert værslitt og ble fornyet i 1980. På det nye korset er Olav 5.s monogram tilføyd.

## Skogshorn er nyrestaurert med flere steintrapper
Turen opp til Skogshorn (1728 m.o.h) går på en nyrestaurert sti (Skogshornprosjektet 2017-19) der det er tatt hensyn til våte myrpartier og erosjonsutsatt vegetasjon. Dette er gjort gjennom å drenere vann ut av stigen, steinlegge bløte partier, bygge steintrapper og revegetere områder.  Det er også lagd tre fine rasteplasser langs med turen, naturlig i terrenget med trebenker og steinheller.

## Bilder

Skogshorn i solnedgang.jpg|Skogshorn i kveldssolen sett fra Hemsedal
01081999. Skogshorn.jpg|Skogshorn om sommeren
Skogshorn (august 2016).jpg|Skogshorn i august 2016. Nibbi og Løkjestølane til venstre i bildet.
Skogshorn sett fra sør-vest.jpg|Sørsiden av Skogshorn sett fra sør-vest. Bildet er tatt i september 2015.
P1010462 Skogshorn.jpg|Korset på toppen av Skogshorn med inskripsjon «Gud signe konge og fedreland». Foto: Marte Rude, 2011


## Referanser




## Eksterne lenker
*